Diari Oficial de la Generalitat Valenciana


Sumari del DOGV 9295, del 10-03-2022 (2022/1425)

Informació pública de l'aprovació de l'informe ambiental i territorial estratègic del Plan especial per a l'ampliació del cementeri.
------------------------------------------------------------------------------------------------------------------------------------

### Dades del document

Número de DOGV
:   9295

Data del DOGV
:   10-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/1425


Data del document
:   21-02-2022

Organisme emissor
:   Ajuntament de la Pobla de Farnals

Tipus de document
:   Anunci

Descriptors 

:   * Pobla de Farnals, la
    * pla d'urbanisme
    * administració local

Informació pública de l'aprovació de l'informe ambiental i territorial estratègic del Plan especial per a l'ampliació del cementeri. [2022/1425]  
Als efectes establits en l'article 51.7 de la LOTUP, es publica l'extracte de l'Acord de la Comissió d'Avaluació Ambiental Municipal de data 23 de juliol de 2020, el text complet del qual pot consultar-se en la pàgina web d'aquest Ajuntament, www.lapobladefarnals.es:  
  
Primer. Concloure que cal aplicar el procediment simplificat perquè atesa la reduïda extensió afectada pel pla i que aquest no comporta variació fonamental de l'ETCV o de les seues directrius, i que no té efectes significatius sobre el medi ambient i el territori.  
  
Segon. Emetre informe ambiental i territorial estratègic favorable en el procediment simplificat d'avaluació ambiental i territorial estratègica Pla Especial del Cementeri, per considerar que no té efectes significatius en el medi ambient, i es complisquen les determinacions establides a continuació prèviament a la seua aprovació:  
- En la normativa urbanística de la zona de protecció del cementeri s'haurà de modificar l'article 7, «Condicions d'ús», en el sentit que recull l'informe de 12 de desembre de 2019, del servei d'Infraestructura Verda i Paisatge i tindre en compte el rang de protecció que el PATODHV estableix en aquesta zona a fi de garantir la preservació del caràcter i les condicions de percepció del paisatge d'alt valor existent (art 6.3 de la LOTUP). Es proposa per a això substituir la condició genèrica ?Aquesta zona podrà ser enjardinada o amb usos agrari i forestals- per ?Aquesta zona mantindrà les característiques agrícoles actuals, amb la preservació de la vegetació, camins i altres elements propis d'aquest paisatge- o text equivalent.  
- S'ha de qualificar com a dotacional el perímetre de protecció i aportar la memòria de sostenibilitat econòmica i resta de continguts previstos en la LOTUP, tal com s'assenyala en l'informe del Servei Territorial d'Urbanisme, de 27 de novembre de 2018.  
- S'haurà de contemplar en el Pla que les obres del cementeri han de tindre en compte les determinacions contingudes en la fitxa corresponent del Catàleg de Béns i Espais Protegits de la Pobla de Farnals, en tramitació, tal com s'assenyala en l'informe de 3 de març de 2020, de la Direcció Territorial competent en matèria de patrimoni cultural.  
  
Tercer. D'acord amb l'article 51.7 de la LOTUP, incloure l'informe ambiental i territorial estratègic en la documentació de l'instrument de planejament urbanístic a l'efecte de posar-lo en coneixement de l'òrgan promotor i l'òrgan substantiu per a la continuació de la tramitació urbanística d'acord amb el capítol següent d'aquesta llei.  
  
Quart. Donar compte del contingut de la resolució d'informe ambiental i territorial estratègic pel procediment simplificat a totes les persones que apareguen en la tramitació ambiental d'aquesta actuació.  
  
Cinqué. Ordenar la publicació de l'extracte de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes establits en l'article 51.7 de la LOTUP i en la pàgina web municipal.  
  
Sisé. Conforme a l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
  
Seté. La resolució de l'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, procedisquen en via contenciosa administrativa enfront de l'acte que aprove l'instrument de planejament corresponent, la qual cosa no és inconvenient perquè puga utilitzar-s'hi els mitjans de defensa que s'estimen pertinents en dret.  
  
La Pobla de Farnals, 21 de febrer de 2022.- L'alcalde president: Enrique Palanca Torres.